b'\n_START_ARTICLE_\nLietuvos Respublikos administracinio proceso kodeksas\n_START_PARAGRAPH_\nLietuvos Respublikos administracinio proceso kodeksas (LR APK) - Lietuvos \xc4\xafstatymo projektas d\xc4\x97l administracin\xc4\x97s teisenos; administracinio proceso kodeksas. \xc5\xa0iuo metu veikia LR administracini\xc5\xb3 byl\xc5\xb3 teisenos \xc4\xafstatymas.\n_START_SECTION_\nIstorija\n_START_PARAGRAPH_\n2001 m. rugs\xc4\x97jo 27 d. teisingumo ministro Vytauto Markevi\xc4\x8diaus \xc4\xafsakymu buvo sudaryta darbo grup\xc4\x97 naujajam LR ATPK rengti._NEWLINE_2003 m. sausio 23 d. \xc5\xa1is \xc4\xafsakymas buvo panaikintas ir priimtas naujas, kuriame \xc4\xafsakyta sudaryti APK rengimo darbo grup\xc4\x99. Darbo grup\xc4\x97s vadovu paskirtas Lietuvos teis\xc4\x97s universiteto Teis\xc4\x97s fakulteto Civilinio proceso katedros ved\xc4\x97jas Lietuvos vyriausiojo administracinio teismo pirmininkas doc. dr. Virgilijus Valan\xc4\x8dius. Darbo grupei APK projekt\xc4\x85 pavesta parengti iki 2003 m. liepos 1 dienos. Ta\xc4\x8diau \xc5\xa1is kodekso projektas nebuvo priimtas. LR teisingumo ministerija pateik\xc4\x97 visuomenei svarstyti naujojo ATPK projekt\xc4\x85._NEWLINE_Pagrindine prie\xc5\xbeastimi, l\xc4\x97musia v\xc4\x97lesn\xc4\xaf, nei planuota, nauj\xc5\xb3j\xc5\xb3 ATPK ir APK projekt\xc5\xb3 pateikim\xc4\x85 visuomenei svarstyti, buvo ta, kad nauj\xc5\xb3j\xc5\xb3 kodeks\xc5\xb3 projekt\xc5\xb3 rengimo darbo grup\xc4\x97ms nebuvo neai\xc5\xa1ku, kaip LR Konstitucijoje bus \xc4\xaftvirtinta Europos S\xc4\x85jungos teis\xc4\x97s akt\xc5\xb3 \xc4\xafgyvendinimo tvarka. D\xc4\x97l \xc5\xa1ios prie\xc5\xbeasties idealiausia ATPK \xc4\xafsigaliojimo data buvo laikoma 2004 m. gegu\xc5\xbe\xc4\x97s 1 d., kai Lietuva tapo ES nare.'